Diari Oficial de la Generalitat Valenciana


Sumari del DOGV 8316, del 13-06-2018 (2018/5763)

Extracte de la Resolució de 22 de maig de 2018, de la vicerectora d'Innovació i Transferència, per la qual es convoca el I concurs de videoassaig «Cinemaway» de la Càtedra Demetrio Ribes de la Universitat de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8316

Data del DOGV
:   13-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5763


Data del document
:   22-05-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de maig de 2018, de la vicerectora d'Innovació i Transferència, per la qual es convoca el I concurs de videoassaig «Cinemaway» de la Càtedra Demetrio Ribes de la Universitat de València. [2018/5763]  
BDNS (identif.): 402824.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
 http://www.pap.minhap.gob.es/bdnstrans  
  
Primer. Beneficiaris  
Poden participar en aquest concurs totes les persones físiques o jurídiques que ho desitgen, siga el que siga el seu domicili físic o fiscal, sense necessitat d'estar inscrites en territori espanyol. Cada participant pot presentar únicament dues propostes.  
  
Segon. Objecte  
Premiar el millor videoassaig en el qual es tracte el món del tren en el cinema, com a metàfora, com a recurs, en diferents gèneres (western, suspens, acció, bèl·lic, terror, animació, etc.), amb la finalitat de promoure l'estudi de la història del transport i les seues infraestructures, l'obra pública, el patrimoni de l'enginyeria civil i l'ordenació territorial.  
  
  
Tercer. Bases reguladores  
https://www.uv.es/uvcatedres/up/cinemaway\_val.pdf  
  
Quart. Quantia  
La Càtedra Demetrio Ribes estableix tres guardons:  
- Primer premi dotat amb la quantia de 600 euros.  
- Segon premi dotat amb la quantia de 300 euros.  
- Tercer premi dotat amb la quantia de 100 euros.  
- A les/als autors dels videoassajos seleccionats pel jurat se'ls atorgarà un certificat de participació i podran ser exhibits de manera permanent en les diverses plataformes de la Càtedra Demetrio Ribes (Youtube, web, Facebook).  
El pressupost total màxim autoritzat per a aquesta convocatòria ascendeix a 1.000 € i procedeix del codi orgànic 0816134574 amb específica 15722522, del pressupost de la Universitat de València per a l'any 2018 (capítol VII).  
La quantitat abonada com a premi està subjecta a les retencions legalment establertes d'acord amb la legislació fiscal.  
  
Cinqué. Termini de presentació de sol·licituds  
El termini d'inscripció és des de l'endemà de la publicació en el DOGV fins al dia 30 de setembre de 2018. La resolució del concurs es farà en un termini màxim de 6 mesos des de la publicació en el DOGV.  
  
  
València, 22 de maig de 2018.- La rectora, p. d. (DOGV 17.04.2018), la vicerectora d'Innovació i Transferència: M.ª Dolores Real García.